Odoric de Pordenone
**Odoric de Pordenone** (*Odorich von Portenau*, *Odorico de Portu Naonis*, eller *Odorico da Pordenone*, egentlig **Odoric Mattiussi** eller **Mattiuzzi**, født mellom 1265 og 1286 i Villanova ved Pordenone i Italia; død 14. januar 1331 i Udine) var en fransiskanermunk som ble berømt for sin reise fra Pordenone til Beijing.

Liv og virke
------------

Odoric de Pordenones avreise
Moderne kinesisk fatolsk fremstilling av den salige Odorik - 鄂多立克
### Bakgrunn

Odorico ble født i *Portenau* (idag: Pordenone), en by som nå er i det italienske Friuli. Den gang var det underlagt de østerrikske Babenbergerne, som et av deres mange såkalte *Streubesitz.* På grunn av denne tilhørighet regnes han gjerne - i nevnte land - som «Østerrikes første verdensreisende».

Odorich var forøvrig av bøhmisk avstamning.

### Fransiskaner

Først førte Odorico en form for eneboerliv, så trådte han rundt 1300 inn i fransiskanerordenen i Udine. 

### Asiareise

Mellom 1314 og 1318 la han ut på sin 12 år lange asiareise. Den førte ham via Tyrkia, India, Sumatra, Java og Borneo og helt til Beijing, der han ble leder av en fransiskanermisjon. Mens han var i Kina foretok han en rekke rundreiser og avstikkere til andre områder. Under en av hans sjøreiser ble skipet hans rammet av en tyfon, men de klarte å komme seg til en sikker havn i Bolinao i det som nå er Pangasinan på Filippinene. Så fortelles det at han skal ha feiret messe der, ca 1324. Skulle det stemme, ville det være 197 år før den allment aksepterte katolske messefeiringen på de filippinske øyer, i 1521 av Ferdinand Magellans skipsprest. Men historikeren William Henry Scott mener at en slik messe ikke fant sted (og at han kanskje heller ikke nådde Filippinene).

Han oppholdt seg i Beijing i tre år før han reiste tilbake til Europa via Tibet og Khorasan. Vinteren 1330/1331 dikterte han for en medbror i fransiskanerordenen det som ble meget leste skildringer av Yuan-dynastiets Kina og landene han besøkte på reisen. 

Vinteren 1331 ville han begi seg til paven i Avignon, for å få pavens velsignelse til nok en kinaferd. Men før han fikk lagt avsted, døde han. 

I 1755 ble han saligkåret av Den katolske kirke.

Om hans reiseskildring
----------------------

* ***Itinerarium Fratris Odorici de Foro Julii***, Ordinis Fratrum Minorum, de mirabilibus Orientalium Tartarum, Ms. 1330, Redaksjon av beretningen: Guillelmus de Solagna, 1330, Heinrich v. Glatz, 1331
	+ 1. gedruckte Ausgabe: Odoricus de Rebus incognitis, 1513
	+ Külb: *Die Reisen der Missionare I*, 3, 1860, 103-165
	+ H. Yule, Cathay and the Way Thither, 1866, I, 1-162; 2a 1913, t. II, 97-277 (eng.), 278-336 (lat.), 337-367 (ital.)
* Relatio Fratri Odorico, hg. von A. van den Wyngaert, Sinica Franciscana I, Firenze 1929, 413-495 *(Opptrykk av den gamle håndskrift A = Assisi)*
* *Relazione dell viaggio in Oriente e in Cina* (1314?-1330), 1982
	+ Die Reise des seligen Odorico von Portenau nach Indien und China (1314/18-1330), übers. eingel. u. erl. Folker Reichert, 1987.

Mer litteratur
--------------

* Vladimír Liščák: «Odorich von Portenau, ein Franziskanermissionar im mongolischen China», i *Grüne Schriftenreihe* 2010, nr. 106, s. 21-30
* L. Monaco m.fl. (utg.): *Odorichus, De rebus incognitis. Odorico de Pordenone nella prima edizione a stampa del 1513*, Pordenone 1986
* G. Strasmann: *Konrad Steckels deutsche Übertragung der 'Reise nach China' des Odorico de Pordenone*, 1968
* F. Wood: *Did Marco Polo Go to China?, 1998.*

Referanser
----------

1. ↑  **Pand, Michael**, *Odorico von Portenau - Der erste österreichische Weltreisende[*død lenke*]*, Medienbegleitheft zum Video, Veröffentlichung des Österreichischen Bundesministerium für Unterricht, Kunst und Kultur (BMUKK), 2001, S. 2. (pdf-Datei; 35 kB)
2. ↑  Catholic Encyclopedia, 1913
3. ↑  Scott, William Henry (1984). *Prehispanic source materials for the study of Philippine history*. New Day Publishers. s. 81–82. ISBN 978-971-10-0226-8.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** ICCU **·** BNE **·** BNE **·** CiNii
 |